**Szám:** 1-5/2020.

2. sz. napirendi pont

**Indokolás**

**Zalaszentgrót Város Önkormányzata Polgármesterének**

**2020. április 24-re tervezett döntéséhez**

**Tárgy:** Munkamegosztási megállapodásjóváhagyása

**Indokolás:**

Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) rendelkezik a költségvetési szervek közötti munkamegosztási megállapodásának megkötéséről az alábbiak szerint:

*Ávr. 10. § (4) bekezdés:*

*„A gazdasági szervezettel nem rendelkező költségvetési szerv és a kijelölt költségvetési szerv a munkamegosztás és felelősségvállalás rendjét megállapodásban (a továbbiakban: munkamegosztási megállapodás) rögzíti.”*

A munkamegosztási megállapodás jóváhagyására való jogosultságról az Ávr. a következőképpen rendelkezik:

*Ávr. 10. § (5) bekezdés:*

*„Az azonos irányító szerv irányítása alá tartozó költségvetési szervek esetén a munkamegosztási megállapodást az irányító szerv hagyja jóvá.”*

Az Ávr. 9. § (1) bekezdése konkrétan is meghatározza azokat a feladatokat, melyeknek ellátását rögzíteni kell a munkamegosztási megállapodásban. Ennek megfelelően a megállapodás kiterjed az alábbi szervek tervezési, gazdálkodási, finanszírozási, adatszolgáltatási, beszámolási, valamint a vagyon használatával és védelmével összefüggő feladatai ellátásának szabályozására:

Zalaszentgrót Város Önkormányzat Képviselő-testülete a Zalaszentgróti Közös Önkormányzati Hivatalt és a ZalA-KAR Térségi Innovációs Társulást, a Zalabéri Szent Rita Idősek Otthonát, a Zalabéri Kastélykert Óvodát, a Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására és működtetésére létrejött társulást, a Zalaszentgrót és környező települések Intézményfenntartó Társulást, és a Zalaszentgrót-Tekenye Szennyvízkezelési Önkormányzati Társulást érintő munkamegosztási megállapodást a 134/2013. (X. 31.) számú határozatával hagyta jóvá.

Zalaszentgrót Város Önkormányzat Képviselő-testülete a Zalaszentgróti Gazdasági Ellátó Szervezetet (a továbbiakban: GESZ) és a Zalaszentgróti Szociális, Család- és Gyermekjóléti Központot, a Zalaszentgróti Napköziotthonos Óvodát és Egységes Óvoda-bölcsődét, a Városi Könyvtár és Művelődési-Felnőttképzési Központot, a Városi Önkormányzat Egészségügyi Központját érintő munkamegosztási megállapodást az 50/2014. (IV. 24.) számú határozatával hagyta jóvá.

A képviselő-testület a GESZ-t 2019. december 31-i hatállyal a Zalaszentgróti Közös Önkormányzati Hivatalba történő beintegrálásával járó jogutódlással megszüntette. A fentiekben részletezett munkamegosztási megállapodások helyett tehát egy új munkamegosztási megállapodást kell kötni a Zalaszentgróti Közös Önkormányzati Hivatal és annak gazdálkodási körébe tartozó, alábbi költségvetési szervek között:

* ZalA-KAR Térségi Innovációs Társulás,
* Zalaszentgrót és környező települések Intézményfenntartó Társulása,
* Zalaszentgrót-Tekenye Szennyvízkezelési Önkormányzati Társulás,
* Zalaszentgróti Szociális, Család- és Gyermekjóléti Központ,
* Zalaszentgróti Napköziotthonos Óvoda – Bölcsőde,
* Városi Könyvtár és Művelődési-Felnőttképzési Központ,
* Városi Önkormányzat Egészségügyi Központ.

A jogszabályi előírások figyelembe vételével indokolt a jelen előterjesztés 1. számú mellékletét képező munkamegosztási megállapodás képviselő-testület általi jóváhagyása.

**Határozati javaslat:**

Zalaszentgrót Város Önkormányzata Polgármestere – a Kormány 40/2020. (III. 11.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére figyelemmel a melléklet szerinti formában és tartalommal jóváhagyja a munkamegosztási megállapodást.

Baracskai József polgármester felkéri az érintett intézményvezetőket a munkamegosztási megállapodásban foglaltak betartására, valamint a szükséges intézkedések megtételére.

Határidő: folyamatos

Felelős: Baracskai József polgármester

Zalaszentgrót, 2020. április 14.

|  |  |
| --- | --- |
|  | Baracskai József  polgármester |

A határozati javaslatban foglaltak a

törvényességi előírásoknak megfelelnek.

|  |  |
| --- | --- |
|  | Dr. Simon Beáta  jegyző |

**MUNKAMEGOSZTÁSI MEGÁLLAPODÁS**

**a Zalaszentgróti Közös Önkormányzati Hivatalt**

**fenntartó önkormányzatok**

**irányítása alá tartozó önállóan működő, illetve**

**önállóan működő és gazdálkodó költségvetési szervek**

**gazdálkodásának vitelével, számvitelével kapcsolatos feladatok**

**ellátására**

**I. Általános szempontok**

A munkamegosztási megállapodás megkötésére az államháztartásról szóló törvény végrehajtásáról szóló 368/2011.(XII.31.) Kormányrendelet (a továbbiakban: Ávr.) 10.§ (4) bekezdésében kapott felhatalmazás alapján került sor, figyelemmel az Ávr. 8.§ (1)-(4) bekezdéseiben és a 10.§ (5)-(8) bekezdéseiben előírtakra.

A munkamegosztási megállapodás egyrészről

a Zalaszentgrót Város Önkormányzata, mint irányító szerv által kijelölt Zalaszentgróti Közös Önkormányzati Hivatal gazdasági szervezettel rendelkező önállóan működő és gazdálkodó költségvetési szerv,

másrészről a gazdasági szervezettel nem rendelkező önállóan működő költségvetési szervek: ZalA-KAR Térségi Innovációs Társulás, a Zalaszentgrót és környező települések Intézményfenntartó Társulása és a Zalaszentgrót-Tekenye Szennyvízkezelési Önkormányzati Társulás, valamint a Zalaszentgróti Szociális, Család- és Gyermekjóléti Központ, a Zalaszentgróti Napköziotthonos Óvoda - Bölcsőde, a Városi Könyvtár és Művelődési-Felnőttképzési Központ, illetve a Városi Önkormányzat Egészségügyi Központja (a továbbiakban együtt önállóan működő költségvetési szervek) között jött létre a munkamegosztás és felelősségvállalás rendjére vonatkozóan.

***Zalaszentgróti Közös Önkormányzati Hivatal azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 812159

adószáma: 15812151-1-20

bankszámlaszám: 11749053-15812151

képviseli: Dr. Simon Beáta jegyző

***ZalA-KAR Térségi Innovációs Társulás azonosító adatai:***

székhelye: 8790 Zalaszentgrót, Dózsa György u. 9.

törzskönyvi azonosítója: 558567

adószáma: 15558561-1-20

bankszámlaszám: 11749053-15558561

képviseli: Baracskai József

***Zalaszentgrót és környező települések Intézményfenntartó Társulása azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 824057

adószáma: 15824059-1-20

bankszámlaszám: 11749053-15824059

képviseli: Baracskai József

***Zalaszentgrót-Tekenye Szennyvízkezelési Önkormányzati Társulás azonosító adatai:***

székhelye: 8790 Zalaszentgrót, Dózsa György u. 1.

törzskönyvi azonosítója: 799689

adószáma: 15799689-2-20

bankszámlaszám: 11749053-15799689

képviseli: Baracskai József

***Zalaszentgróti Szociális, Család- és Gyermekjóléti Központ***

székhelye: 8790 Zalaszentgrót, Batthyány L. u. 32.

törzskönyvi azonosítója: 559696

adószáma: 15559696-2-20

bankszámlaszám: 11749053-15559696

képviseli: Gulyásné Belinszky Ilona intézményvezető

***Zalaszentgróti Napköziotthonos Óvoda - Bölcsőde***

székhelye: 8790 Zalaszentgrót, Batthyány L. u. 28.

törzskönyvi azonosítója: 558589

adószáma: 15558585-2-20

bankszámlaszám: 11749053-15558585

képviseli: Molnár Szilveszterné intézményvezető

***Városi Könyvtár és Művelődési-Felnőttképzési Központ***

székhelye: 8790 Zalaszentgrót, Batthyány L. u. 9.

törzskönyvi azonosítója: 558611

adószáma: 15558619-2-20

bankszámlaszám: 11749053-15558619

képviseli: Varga István intézményvezető

***Városi Önkormányzat Egészségügyi Központja***

székhelye: 8790 Zalaszentgrót, Dózsa György u. 5.

törzskönyvi azonosítója: 435239

adószáma: 15435233-1-20

bankszámlaszám: 11749053-15435233

képviseli: Dr. Al-Yari Mohamed intézményvezető

A Zalaszentgróti Közös Önkormányzati Hivatal – az önállóan működő költségvetési szervekkel együttműködve – ellátja azokat a feladatokat, amelynek személyi és tárgyi feltételei az önállóan működő költségvetési szerveknél nem adottak, így:

* Tervezés,
* Pénzkezelés,
* Előirányzat felhasználás,
* Előirányzat módosítás,
* Kötelezettségvállalás, utalványozás, pénzügyi ellenjegyzés, érvényesítés, teljesítésigazolás,
* Számvitel,
* Adóbevallások készítése,
* Főkönyvi könyvelés és analitikus nyilvántartás,
* Információáramlás, adatszolgáltatás,
* Beszámolás,
* Működtetés, tárgyi eszköz felújítás, beruházás és vagyonkezelés,
* Vegyes gazdálkodási feladatok,

Az önállóan működő költségvetési szervek részére az Ávr. 9. § (9) bekezdés alapján meghatározott pénzügyi-gazdasági feladataiknak ellátására a Képviselő-testület a Zalaszentgróti Közös Önkormányzati Hivatalt jelölte ki.

Az önállóan működő költségvetési szerveknek az Ávr. 9.§ (1) bekezdése szerinti feladatait a Zalaszentgróti Közös Önkormányzati Hivatal állományába tartozó alkalmazottakkal, a munkamegosztási megállapodásban rögzített helyen és módon látja el.

A munkamegosztási megállapodás célja, hogy a munkamegosztás és a felelősségvállalás szakszerű rendjének szabályozása mellett a hatékony, takarékos és ésszerű intézményi gazdálkodás kereteit megteremtse.

Az önállóan működő költségvetési szervek jogi személyek, szakmailag önálló, saját gazdasági szervezettel nem rendelkeznek.

A munkamegosztási megállapodás nem sértheti az önállóan működő költségvetési szervek szakmai döntéshozó szerepét és önálló jogi személyiségét.

A Zalaszentgróti Közös Önkormányzati Hivatal és az önállóan működő költségvetési szervek közösen felelősök a munkamegosztás megszervezéséért és végrehajtásért, az éves költségvetésben és annak módosításaiban meghatározott előirányzatok figyelemmel kíséréséért és betartásáért, továbbá a belső kontrollrendszer kialakításáért és működtetéséért.

Az önállóan működő költségvetési szervek a Zalaszentgróti Közös Önkormányzati Hivatal és az egyes intézmények által készített hatályos szabályzatok (számviteli politikával összhangban elkészített szabályzatok, eszközök és források leltárkészítési és leltározási szabályzata, az eszközök és források értékelési szabályzata, a pénzkezelési szabályzat, a felesleges vagyontárgyak hasznosításának és selejtezésének szabályzata) és a számlarend előírásait alkalmazza, az abban előírtakat kötelező érvénnyel betartja.

A Zalaszentgróti Közös Önkormányzati Hivatal gondoskodik arról, hogy az általa vezetett számviteli (főkönyvi) nyilvántartásokban elkülönítetten szerepeljenek az önállóan működő költségvetési szervek gazdasági eseményei.

A Zalaszentgróti Közös Önkormányzati Hivatal pénzügyi és intézményüzemeltetési osztályvezetői jogosultak és kötelesek a megállapodás alapján az önállóan működő költségvetési szervek feladatául megjelölt kérdésekben az érvényes jogszabályi előírások érvényre juttatása érdekében eljárni, és a gazdálkodási tevékenységet ellenőrizni.

A Zalaszentgróti Közös Önkormányzati Hivatal Pénzügyi Osztálya felelős ZalA-KAR Térségi Innovációs Társulás, a Zalaszentgrót és környező települések Intézményfenntartó Társulása és a Zalaszentgrót-Tekenye Szennyvízkezelési Önkormányzati Társulás; míg az Intézményüzemeltetési Osztály felelős a Zalaszentgróti Szociális, Család- és Gyermekjóléti Központ, a Zalaszentgróti Napköziotthonos Óvoda - Bölcsőde, a Városi Könyvtár és Művelődési-Felnőttképzési Központ, illetve a Városi Önkormányzat Egészségügyi Központja munkamegosztási megállapodásban meghatározott feladatok végrehajtásának megszervezéséért, a jogkörébe tartozó feladatok előírásszerű végrehajtásáért, a mindenkori költségvetési előirányzatok betartásának ellenőrzéséért.

**II. Tervezés**

Az önállóan működő költségvetési szervek az önkormányzat gazdasági programjához, költségvetéséhez, a mindenkori központi költségvetés figyelembe vételével adatot szolgáltatnak a költségvetési tervezéshez, azok megalapozására és alátámasztására.

Munkamegosztás a költségvetés tervezésének időszakában:

- az önállóan működő költségvetési szervek a költségvetési koncepció összeállításához, a központi költségvetési törvényjavaslat figyelembe vételével javaslatot tesznek a működésükhöz szükséges személyi és tárgyi feltételek mennyiségi és érték adataira, a felújítási és fejlesztési igényeikre;

- a Zalaszentgróti Közös Önkormányzati Hivatal az önállóan működő költségvetési szervekkel együttműködve adatokat szolgáltat az önkormányzat költségvetéséhez;

- a Zalaszentgróti Közös Önkormányzati Hivatal a költségvetés képviselő-testületi elfogadása (határozathozatal) után, az abban foglaltak figyelembevételével alakítja ki saját és az önállóan működő költségvetési szervek előirányzatait;

- a Zalaszentgróti Közös Önkormányzati Hivatal számításokat végez a költségvetési előirányzatok megalapozásához;

- a Zalaszentgróti Közös Önkormányzati Hivatal előkészíti a költségvetési egyeztető tárgyalásokra a rendelkezésre álló információk alapján a tervezés megalapozását szolgáló számításokat, adatokat, információkat;

- a Zalaszentgróti Közös Önkormányzati Hivatal előkészíti az önkormányzat bizottsági üléseire, illetve a képviselő-testület üléseire az önállóan működő költségvetési szerveket érintő előterjesztéseket, azokhoz információt szolgáltat;

- a Zalaszentgróti Közös Önkormányzati Hivatal a költségvetési rendelet elfogadását követően gondoskodik az előirányzatok integrált pénzügyi rendszerben történő nyilvántartásáról, továbbá gondoskodik az önállóan működő költségvetési szervek költségvetésének jogszabályban rögzített határidőig való továbbításáról a Magyar Államkincstár felé;

- a Zalaszentgróti Közös Önkormányzati Hivatal gondoskodik az analitikus nyilvántartások év eleji megnyitásáról, egyeztetéséről és további vezetéséről;

- a Zalaszentgróti Közös Önkormányzati Hivatal az önállóan működő költségvetési szervekkel közösen figyelemmel kíséri a költségvetési előirányzatok alakulását.

**III. Pénzkezelés**

A készpénzfizetés szabályait Zalaszentgrót Város Önkormányzat Képviselő-testületének Zalaszentgrót Városi Önkormányzat pénzkezelésének rendjéről szóló 24/2013. (IX.13.) számú rendelete, illetőleg az irányadó Pénzkezelési Szabályzat rögzíti.

A Zalaszentgróti Közös Önkormányzati Hivatal látja el az önállóan működő költségvetési szervek bankszámlán keresztül bonyolódó számlapénzforgalom ügykezelésével kapcsolatos feladatait.

Az ellátottak és alkalmazottak által fizetendő térítési díjak, szolgáltatási díjak, bérleti díjak beszedése, nyilvántartása, a személyi térítési díjak megállapítása a Zalaszentgróti Közös Önkormányzati Hivatal, illetőleg az illetékes intézményvezető feladata és felelőssége.

1. **Előirányzat felhasználás**

***A személyi juttatásokkal és a munkaerővel való gazdálkodás szabályai***

A képviselő-testület által jóváhagyott előirányzaton és létszámkereten belül a munkáltatói jogok gyakorlása az önállóan működő költségvetési szervek vezetőinek feladat- és hatásköre, aki a jogkört teljes joggal gyakorolja.

A munkaviszony létesítésével és megszüntetésével kapcsolatos ügyintézés (kinevezési okirat, átsorolás, munkaszerződés, megbízási díj, jogviszony megszüntetése, elszámoló-lap elkészítése, aláírása), valamint az aláírt okiratoknak a Magyar Államkincstár Zala Megyei Igazgatóságához történő továbbítása a Zalaszentgróti Közös Önkormányzati Hivatal feladata.

A Zalaszentgróti Közös Önkormányzati Hivatal a számfejtéshez szükséges adatokról, a munkából való távolmaradásról, a betegszabadság igénybevételéről havi jelentést készít, melyet továbbít a Magyar Államkincstár Zala Megyei Igazgatósága felé.

A Zalaszentgróti Közös Önkormányzati Hivatal ellenőrzi a Magyar Államkincstár Zala Megyei Igazgatóságától érkező bérjegyzék adattartalmának valódiságát, eltérés esetén egyeztet azzal.

Az önállóan működő költségvetési szervek vezetői tájékoztatják a Zalaszentgróti Közös Önkormányzati Hivatalt az egyéb munkáltatói intézkedésekről és döntésekről.

***A dologi kiadásokkal való gazdálkodás szabályai***

Az önkormányzati költségvetés egyensúlyának biztosítása érdekében az önállóan működő költségvetési szervek dologi kiadásaiknak előirányzata felett önállóan rendelkeznek.

***Beruházási, felújítási kiadások***

Az önállóan működő költségvetési szervek beruházási, felújítási tevékenységet csak a képviselő-testület által elfogadott költségvetési rendeletben, illetőleg a Társulási Tanácsi határozatában meghatározott esetben és mértékben végezhetnek, amennyiben a képviselő-testület a költségvetési szerv részére, szakfeladatára engedélyezett ilyen címen kiadást. Amennyiben a beruházás, felújítás forrása pályázati pénzeszköz, abban az esetben is szükséges a képviselő-testület jóváhagyása a felhasználásra.

1. **Előirányzat módosítás**

Az előirányzatok módosításával kapcsolatos mindenkori eljárási rendet a hatályos jogszabályi rendelkezéseken túl Zalaszentgrót Város Önkormányzata Képviselő-testületének költségvetési rendelete tartalmazza.

Az önállóan működő költségvetési szervek az előirányzat módosítási igényét írásban jelzik a Zalaszentgróti Közös Önkormányzati Hivatal felé, melyet az a felülvizsgálat után, jóváhagyásra a költségvetési rendelet módosításakor a képviselő-testület, illetőleg a Társulási Tanács elé terjeszt.

A módosítási igényben meg kell jelölni annak fedezetét (átvett pénzeszköz, bevételi többlet, stb.) és a kiadási előirányzatot, melyre a felhasználás történik. Az elért többletbevételekkel, illetve a meghatározott célra átvett vagy pályázati úton nyert bevételek összegével a megfelelő részelőirányzatok növelhetők bevételi és kiadási oldalon, a képviselő-testület jóváhagyása után.

Amennyiben az előirányzat módosítására az Országgyűlés vagy a Kormány döntésének következtében kerül sor, a Zalaszentgróti Közös Önkormányzati Hivatal Pénzügyi, illetve Intézményüzemeltetési Osztálya a költségvetési rendelet módosítását követően a végrehajtott módosításról tájékoztatja az önállóan működő költségvetési szervet.

A Képviselő-testület jóváhagyása után a Zalaszentgróti Közös Önkormányzati Hivatal tájékoztatja az önállóan működő költségvetési szervet az előirányzatok módosításáról, valamint gondoskodik az előirányzat módosítások költségvetésen történő átvezetéséről.

1. **Kötelezettségvállalás, utalványozás, pénzügyi ellenjegyzés, érvényesítés, teljesítésigazolás**

A gazdálkodási és ellenőrzési jogkörök gyakorlására vonatkozó általános szabályokat a Zalaszentgróti Közös Önkormányzati Hivatal és az egyes intézmények Gazdálkodási Szabályzata tartalmazza.

A kötelezettségvállalási jogkörről, valamint annak átruházásáról a Zalaszentgróti Közös Önkormányzati Hivatal és az egyes intézmények Gazdálkodási Szabályzata rendelkezik.

Az utalványozás, pénzügyi ellenjegyzés, érvényesítés, teljesítésigazolás a Zalaszentgróti Közös Önkormányzati Hivatal és az egyes intézmények Gazdálkodási Szabályzatában meghatározottak szerint történik.

1. **Főkönyvi könyvelés és analitikus nyilvántartás**

A főkönyvi könyvelést és az analitikus nyilvántartások vezetését, az előirányzatok és azok analitikus nyilvántartását a Zalaszentgróti Közös Önkormányzati Hivatal Pénzügyi, illetve Intézményüzemeltetési Osztálya végzi.

A számvitel keretén belül a Zalaszentgróti Közös Önkormányzati Hivatal egységesen kialakított számviteli rend szerint látja el a könyvelési feladatokat, illetőleg állapítja meg az önállóan működő költségvetési szervek számviteli rendjét, amely tartalmazza a főkönyvi könyvelés és az analitika kapcsolatát is. A Zalaszentgróti Közös Önkormányzati Hivatal a tárgyhavi forgalomról (szervezetek pénzforgalma) adatot szolgáltat a központi jogszabályokban meghatározott időpontig az önállóan működő költségvetési szervek részére.

1. **Információáramlás, adatszolgáltatás**

Az információáramoltatás a Zalaszentgróti Közös Önkormányzati Hivatal és az önállóan működő költségvetési szervek között a megállapodás fenti pontjaiban rögzítettek szerint valamennyi szerv feladata.

A Zalaszentgróti Közös Önkormányzati Hivatal által kért adatszolgáltatásokat az önállóan működő költségvetési szerv köteles határidőre teljesíteni. Az adatok valódiságáért az önállóan működő költségvetési szerv vezetője a felelős.

Az önállóan működő költségvetési szerv által megkötött szerződésekről, támogatásokról köteles a Zalaszentgróti Közös Önkormányzati Hivatal Pénzügyi, illetve Intézményüzemeltetési Osztályát értesíteni.

A költségvetési gazdálkodásra vonatkozó és az államháztartás működéséhez kapcsolódó egyéb jogszabályokban előírt információszolgáltatási kötelezettség továbbítása, a továbbítást megelőző adategyeztetés, adatgyűjtés a Zalaszentgróti Közös Önkormányzati Hivatal feladata az érintett intézményvezetők bevonásával.

Az önállóan működő költségvetési szervek kötelesek azon dokumentumaikat, illetve nyilvántartásaikat vezetni és azokat rendelkezésre bocsátani, melyek lehetővé teszik a Zalaszentgróti Közös Önkormányzati Hivatal – közös összevont adatokat tartalmazó – információszolgáltatását.

Az információszolgáltatás részeként (az előirányzatok módosítása és azok felhasználása miatt) az önállóan működő költségvetési szervek kötelesek a pályázati úton elnyert pénzeszközökről, valamint azok tervezett felhasználásáról írásban értesíteni a Zalaszentgróti Közös Önkormányzati Hivatalt. A dokumentumnak részletesen tartalmaznia kell a saját forrás összegét, a pályázaton elnyert összeget, továbbá a felhasználás megnevezését. Az elnyert összeggel való elszámolásért minden esetben az önállóan működő költségvetési szerv vezetője a felelős.

A pénzügyi jellegű információszolgáltatás főbb területei:

- költségvetési tervezés,

- előirányzat felhasználás és módosítás,

- évközi és éves beszámolás,

- havi és negyedéves pénzforgalmi jelentés, mérlegjelentés.

Ezen információk teljes-körűségéért, a költségvetési kapcsolatok bemutatásának valódiságáért az önállóan működő költségvetési szervek vezetői a Zalaszentgróti Közös Önkormányzati Hivatal vezetője, valamint a pénzügyi, illetve intézményüzemeltetési osztályvezető tartozik felelőséggel. A felsorolt személyek felelőssége kiterjed továbbá a szolgáltatott adatok valódiságára, a számviteli szabályokkal és statisztikai rendszerrel való egyezőségre is.

A Zalaszentgróti Közös Önkormányzati Hivatal az önállóan működő költségvetési szervek vezetőit - a központi szabályozás szerinti adatszolgáltatás rendjéhez igazodóan - írásban tájékoztatja a képviselő-testület által elfogadott kiemelt és részelőirányzatok teljesüléséről, és a kötelezettséggel terhelt és nem terhelt előirányzatokról.

1. **Beszámolás**

Az önállóan működő költségvetési szervek vagyoni és pénzügyi helyzetével kapcsolatos könyvvezetési, nyilvántartási, adatszolgáltatási és beszámolási kötelezettség teljesítése a Zalaszentgróti Közös Önkormányzati Hivatal feladata.

A könyvviteli mérleg alátámasztását szolgáló leltározás elvégzésének időpontját, felelőseit és helyszíneit a Zalaszentgróti Közös Önkormányzati Hivatal és az érintett intézmények leltárkészítési és leltározási szabályzata tartalmazza.

A Zalaszentgróti Közös Önkormányzati Hivatal elkészíti az önállóan működő költségvetési szervekre vonatkozó, valamint az önkormányzati szintű összesített beszámolókat.

1. **Működtetés, tárgyi eszköz felújítás, beruházás és vagyonkezelés**

Az intézmény működtetéséért és a feladatellátás biztosításáért a Zalaszentgróti Közös Önkormányzati Hivatal és az önállóan működő költségvetési szervek külön-külön felelősek. Az intézmény rendeltetésszerű működését az intézmény vezetője biztosítja. Az intézménnyel kapcsolatos felújítások és beruházások az önkormányzat költségvetésében jelennek meg. A saját költségvetési forrásból végzett felújítás és beruházás előkészítése, a kivitelezés végrehajtásának folyamatos ellenőrzése, az elvégzett munka megrendelés alapján történő átvétele a Zalaszentgróti Közös Önkormányzati Hivatal Műszaki Osztályának feladata, az Európai Uniós forrásból megvalósuló felújítás és beruházás a támogatási szerződés előírásai alapján történik.

Az önállóan működő költségvetési szervek a jogszabályokban és az önkormányzat vagyonrendeletében előírt módon az önkormányzat tulajdonában lévő vagyont önállóan használhatják és hasznosíthatják. A vagyongazdálkodásról szóló önkormányzati rendeletben, továbbá a felesleges vagyontárgyak selejtezéséről szóló szabályzatban és a leltározási és leltárkészítési szabályzatban meghatározott előírásokat betartani kötelesek.

1. **Vegyes gazdálkodási feladatok**

A költségvetések készítésével megkezdődő és a zárszámadási rendelet elfogadásával, valamint az egyszerűsített éves beszámoló elkészítésével befejeződő komplex költségvetési év folyamatában a Zalaszentgróti Közös Önkormányzati Hivatal és az önállóan működő költségvetési szervek munkakapcsolatában még az alábbi feladatok adódnak:

* A Zalaszentgróti Közös Önkormányzati Hivatal vezetője az elfogadását követően gondoskodik az elfogadott költségvetési rendeletnek, illetőleg Társulási Tanácsi határozatnak és az elfogadott módosításoknak az önállóan működő költségvetési szervek részére történő hivatalos megküldéséről.
* A Zalaszentgróti Közös Önkormányzati Hivatal vezetője megküldi az önállóan működő költségvetési szervek részére mindazon képviselő-testületi határozatok és rendeletek hiteles másolatát, amelyek az önállóan működő költségvetési szervek működésével és gazdálkodásával összefüggésben vannak.
* Az önállóan működő költségvetési szervek elvégzik a leltározást és a selejtezést az irányadó szabályzataikban foglaltak figyelembevételével.
* Az önállóan működő költségvetési szerv saját bevételeivel összefüggésben az államháztartásról szóló 2011. évi CXCV. törvény és annak végrehajtási rendeletében (Ávr.) foglaltak szerint, a lépviselő-testület döntése és az adott évre vonatkozó költségvetési rendelet előírásait figyelembe véve jogosult eljárni.

1. **Záró rendelkezések**

A munkamegosztási megállapodás az aláírással egyidejűleg lép hatályba azzal, hogy a megállapodásban foglaltakat a 2020. évi gazdálkodási időszaktól kezdődően alkalmazandóak.

Jelen munkamegosztási megállapodás hatályba lépésével egyidejűleg Zalaszentgrót Város Önkormányzat Képviselő-testülete 134/2013. (X. 31.) számú határozatával jóváhagyott, a Zalaszentgróti Közös Önkormányzati Hivatalt és a ZalA-KAR Térségi Innovációs Társulást, a Zalabéri Szent Rita Idősek Otthonát, a Zalabéri Kastélykert Óvodát, a Zalabér-Zalavég Községek Intézményfenntartó Társulása a Zalabéri Kastélykert Óvoda közös fenntartására és működtetésére létrejött társulást, a Zalaszentgrót és környező települések Intézményfenntartó Társulást, és a Zalaszentgrót-Tekenye Szennyvízkezelési Önkormányzati Társulást érintő munkamegosztási megállapodás; valamint a Zalaszentgrót Város Önkormányzat Képviselő-testülete 50/2014. (IV. 24.) számú határozatával jóváhagyott, a Zalaszentgróti Gazdasági Ellátó Szervezetet és a Zalaszentgróti Szociális, Család- és Gyermekjóléti Központot, a Zalaszentgróti Napköziotthonos Óvodát és Egységes Óvoda-bölcsődét, a Városi Könyvtár és Művelődési-Felnőttképzési Központot, a Városi Önkormányzat Egészségügyi Központját érintő munkamegosztási megállapodás hatályát veszti.

Zalaszentgrót, 2020. március 31.

|  |  |
| --- | --- |
| ……………………………………………..  **Dr. Simon Beáta**  Zalaszentgróti Közös Önkormányzati Hivatal Jegyzője | ……………………………………………..  **Baracskai József**  Zalaszentgrót Város Polgármestere,  ZalA-KAR Térségi Innovációs Társulás,  Zalaszentgrót-Tekenye Szennyvízkezelő Önkormányzati Társulás,  Zalaszentgrót és környező  települések Intézményfenntartó Társulás Elnöke |
| ……………………………………………..  **Dr. Al-Yari Mohamed**  Városi Önkormányzat Egészségügyi Központjának intézményvezetője | ……………………………………………..  **Molnár Szilveszterné**  Zalaszentgróti Napköziotthonos Óvoda – Bölcsőde intézményvezetője |
| ……………………………………………..  **Varga István**  Városi Könyvtár és Művelődési-Felnőttképzési Központ intézményvezetője | ……………………………………………..  **Gulyásné Belinszky Ilona**  Zalaszentgróti Szociális, Család. és Gyermekjóléti Központ intézményvezetője |

**Záradék:**

A Zalaszentgróti Közös Önkormányzati Hivatal, valamint a ZalA-KAR Térségi Innovációs Társulás, a Zalaszentgrót és környező települések Intézményfenntartó Társulása és a Zalaszentgrót-Tekenye Szennyvízkezelési Önkormányzati Társulás, valamint a Zalaszentgróti Szociális, Család- és Gyermekjóléti Központ, a Zalaszentgróti Napköziotthonos Óvoda - Bölcsőde, a Városi Könyvtár és Művelődési-Felnőttképzési Központ, illetve a Városi Önkormányzat Egészségügyi Központja közötti munkamegosztási megállapodást Zalaszentgrót Város Önkormányzata Polgármestere a …./2020. (IV. 30.) számú határozatával jóváhagyta.

Zalaszentgrót, 2020. április 30

|  |  |
| --- | --- |
| **Baracskai József**  **polgármester** | **Dr. Simon Beáta**  **jegyző** |